ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต(ฉบับที่ ๒)พ.ศ. ๒๕๖๐ โดยที่เป็นการสมควรแก้ไขเพิ่มเติมระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕เพื่อกำหนดให้บุคคลที่มีหน้าที่สามารถเข้าถึงข้อมูลได้ตามที่กฎหมายบัญญัติอันจะทำให้การปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตมีประสิทธิภาพยิ่งขึ้นอาศัยอำนาจตามความในมาตรา๔ วรรคสอง แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ และมาตรา ๑๙ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ ๒) พ.ศ. ๒๕๕๙ ประธานกรรมการป้องกันและปราบปรามการทุจริตในภาครัฐโดยความเห็นชอบของคณะกรรมการป้องกันและปราบปรามการทุจริตในภาครัฐจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต(ฉบับที่ ๒) พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในบทนิยามคำว่า ผู้ขอเข้าถึงข้อมูล ในข้อ ๓ แห่งระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการ และเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕ และให้ใช้ความต่อไปนี้แทนผู้ขอเข้าถึงข้อมูล หมายความว่า กรรมการ เลขาธิการอนุกรรมการ หรือพนักงาน ป.ป.ท.ซึ่งได้รับมอบหมายให้ไต่สวนข้อเท็จจริงข้อ๔ ให้เพิ่มบทนิยามคำว่า เลขาธิการ และ พนักงาน ป.ป.ท. ท้ายบทนิยามคำว่าอนุกรรมการ ในข้อ ๓แห่งระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕เลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐพนักงาน ป.ป.ท. หมายความว่า เลขาธิการ รองเลขาธิการและผู้ซึ่งคณะกรรมการป้องกันและปราบปรามการทุจริตในภาครัฐแต่งตั้งจากข้าราชการพลเรือนซึ่งดำรงตำแหน่งในระดับไม่ต่ำกว่าหัวหน้างานหรือเทียบเท่าให้ปฏิบัติการตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตข้อ๕ ให้ยกเลิกความในข้อ ๕แห่งระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์วิธีการ และเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๕และใช้ความต่อไปนี้แทนข้อ ๕ เพื่อประโยชน์ในการป้องกันและปราบปรามการทุจริตในภาครัฐในกรณีมีความจำเป็นต้องดำเนินการเข้าถึงข้อมูลของหน่วยงานให้ผู้ขอเข้าถึงข้อมูลจัดทำคำขออนุมัติเข้าถึงข้อมูลเสนอคณะกรรมการ ป.ป.ท.โดยคำขออนุมัติต้องมีรายละเอียด ดังต่อไปนี้(๑) รายละเอียดเกี่ยวกับข้อเท็จจริงและพฤติการณ์ต่าง ๆของผู้ถูกเข้าถึงข้อมูลที่ต้องการเข้าถึง(๒) เหตุผล ความจำเป็นที่ต้องเข้าถึงข้อมูลและเหตุผลที่ทำให้เชื่อว่าจะได้ข้อมูล(๓) รายละเอียดเกี่ยวกับหน่วยงานที่ต้องถูกดำเนินการเท่าที่จำเป็นหรือพอสมควรที่จะกำหนดไว้ในคำสั่ง(๔) วัน เดือน ปี และระยะเวลาที่จะดำเนินการเข้าถึงข้อมูล(๕) บัญชีเครื่องมือหรืออุปกรณ์ และวิธีการเข้าถึงข้อมูล(๖) สถานที่และวิธีการเข้าถึงข้อมูลในสิ่งสื่อสารที่ต้องการ เช่น เอกสารเสียง ภาพ แผนภูมิระบบการแสดงตำแหน่งของเครื่องมือระบบการตรวจสอบการใช้งานโทรศัพท์ บันทึกการติดต่อต้นทางปลายทางของระบบโทรคมนาคมระบบทะเบียนผู้เช่าและผู้ใช้ เป็นต้นข้อ๖ ให้ยกเลิกความในข้อ ๑๔แห่งระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕ และใช้ความต่อไปนี้แทนข้อ ๑๔ บรรดาข้อมูลที่ได้มาตามระเบียบนี้ให้เก็บรักษาและใช้ประโยชน์สำหรับการพิจารณาไต่สวนข้อเท็จจริง หรือใช้เป็นพยานหลักฐานในการดำเนินคดีเกี่ยวกับเรื่องที่มีคำสั่งอนุมัติให้เข้าถึงข้อมูลเท่านั้นในกรณีที่ผู้ขอเข้าถึงข้อมูลหรือผู้ที่ประสงค์จะขอใช้ประโยชน์จากข้อมูลที่ได้มาด้วยวิธีดำเนินการเข้าถึงข้อมูลมีความจำเป็นต้องใช้ประโยชน์จากข้อมูลดังกล่าว เพื่อประโยชน์ในการพิจารณาไต่สวนข้อเท็จจริงหรือใช้เป็นพยานหลักฐานในการดำเนินคดีในเรื่องอื่นใดให้ผู้นั้นยื่นคำขอใช้ประโยชน์ข้อมูลตามข้อ ๖ ต่อคณะกรรมการ ป.ป.ท.เพื่อพิจารณาอนุมัติข้อ๗ ให้ประธานกรรมการเป็นผู้รักษาการตามระเบียบนี้ให้คณะกรรมการป.ป.ท. มีอำนาจตีความและวินิจฉัยชี้ขาดปัญหาที่เกิดขึ้นจากการบังคับใช้ระเบียบนี้ประกาศ ณ วันที่ ๒๘กุมภาพันธ์ พ.ศ. ๒๕๖๐กิตติ ลิ้มชัยกิจประธานกรรมการป้องกันและปราบปรามการทุจริตในภาครัฐพรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๑๒/๗ เมษายน ๒๕๖๐